জিলবাব
জিলবাব ( আরবি: جِلْبَاب ) বলতে একধরণের বিশেষ লম্বা ও ঢিলেঢালা জামা বা উপরে পরিহিত পোশাককে বোঝানো হয়, যা পর্দার অংশ হিসেবে মুসলিম নারীরা পরিধান করে থাকে। পরিধানকারীরা বিশ্বাস করেন যে জিলবাব কুরআন নির্দেশিত হিজাবের সংজ্ঞাকে পূর্ণতা দান করে। ইরান ও আফগানিস্তানে ফার্সি-ভাষাভাষীরা জিলবাবকে "চাদর" শব্দেও সম্বোধন করেন। আধুনিক জিলবাব পুরো শরীর জুড়ে বিস্তৃত থাকে। কিছু মহিলা জিলবাব ও নেকাবের সাথে মোজা দিয়ে হাত ও মুখও ঢেকে রাখেন।